ระเบียบกรุงเทพมหานครระเบียบกรุงเทพมหานครว่าด้วยเงินบำรุงการศึกษาพ.ศ. ๒๕๕๕ โดยที่เป็นการสมควรให้มีระเบียบกรุงเทพมหานครว่าด้วยเงินบำรุงการศึกษาอาศัยอำนาจตามความในมาตรา ๔๙แห่งพระราชบัญญัติระเบียบบริหารราชการกรุงเทพมหานคร พ.ศ. ๒๕๒๘ ประกอบกับข้อ ๒๑แห่งข้อบัญญัติกรุงเทพมหานคร เรื่อง วิธีการงบประมาณ พ.ศ. ๒๕๒๙ ซึ่งแก้ไขเพิ่มเติมโดยข้อบัญญัติกรุงเทพมหานครเรื่อง วิธีการงบประมาณ (ฉบับที่ ๔) พ.ศ. ๒๕๕๕ ผู้ว่าราชการกรุงเทพมหานครจึงกำหนดระเบียบขึ้นไว้ ดังต่อไปนี้ข้อ ๑ ระเบียบนี้เรียกว่า ระเบียบกรุงเทพมหานคร ว่าด้วยเงินบำรุงการศึกษา พ.ศ. ๒๕๕๕ข้อ ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ บรรดาระเบียบข้อบังคับ คำสั่งหรือประกาศอื่นใดในส่วนที่ได้กำหนดไว้แล้วในระเบียบนี้หรือซึ่งขัดหรือแย้งกับระเบียบนี้ให้ใช้ระเบียบนี้แทนข้อ ๔ ในระเบียบนี้สถานศึกษา หมายความว่าโรงเรียนในสังกัดกรุงเทพมหานครหรือสถานศึกษาในสังกัดกรุงเทพมหานครที่เรียกชื่ออย่างอื่นหัวหน้าสถานศึกษา หมายความว่าครูใหญ่ อาจารย์ใหญ่ผู้อำนวยการโรงเรียนหรือผู้บริหารสถานศึกษาที่เรียกชื่ออย่างอื่นเงินบำรุงการศึกษา หมายความว่าเงินที่สถานศึกษาได้รับไว้เป็นกรรมสิทธิ์เพื่อบำรุงการศึกษานอกจากงบประมาณรายจ่ายและให้หมายความรวมถึงเงินที่สถานศึกษาได้รับในลักษณะใดลักษณะหนึ่ง ดังต่อไปนี้(๑) เงินที่ได้รับจากการให้ใช้อาคารสถานที่หรือทรัพย์สินของสถานศึกษา(๒) เงินที่มีผู้มอบให้โดยไม่ได้ระบุวัตถุประสงค์หรือระบุวัตถุประสงค์ไว้ไม่ชัดแจ้ง(๓) รายได้จากการดำเนินงานของสถานศึกษาในการรับจัดทำ รับบริการรับจ้างผลิต จำหน่าย ตามที่ผู้ว่าราชการกรุงเทพมหานครกำหนด(๔) เงินที่ได้จากการแสดงหรือกิจกรรมในหลักสูตรกิจกรรมเสริมหลักสูตรของนักเรียน นักศึกษา ตามที่ผู้ว่าราชการกรุงเทพมหานครกำหนด(๕) เงินที่ได้จากการจัดบริการให้แก่นักเรียน นักศึกษา เช่นการใช้บริการเครื่องถ่ายเอกสาร การขายสมุด หนังสือ เครื่องเขียน แบบเรียนเครื่องแต่งกาย และในกรณีที่สถานศึกษาไม่ได้ดำเนินโครงการอาหารกลางวันให้รวมถึงเงินที่ได้จากการจัดบริการเกี่ยวกับอาหารและเครื่องดื่มด้วย(๖)เงินผลประโยชน์ที่เกิดจากทรัพย์สินที่ได้มาด้วยเงินบำรุงการศึกษาหรือทรัพย์สินที่มีผู้บริจาคให้สถานศึกษาเพื่อหาผลประโยชน์เช่น ดอกเบี้ยเงินฝากธนาคาร เป็นต้น(๗) เงินส่วนลดค่าใช้บริการโทรศัพท์สาธารณะ(๘) เงินค่าปรับจากการผิดสัญญายืมหนังสือห้องสมุดและเงินค่าปรับจากการพัสดุที่ใช้เงินบำรุงการศึกษา(๙) เงินบำรุงการศึกษาที่มีอยู่ในวันที่ระเบียบนี้ใช้บังคับ(๑๐) เงินรายรับอื่นที่ผู้ว่าราชการกรุงเทพมหานครกำหนดข้อ ๕ เงินบำรุงการศึกษาไม่ต้องนำส่งเป็นเงินรายรับของกรุงเทพมหานครและจะนำไปจ่ายหรือก่อหนี้ผูกพันได้เฉพาะเพื่อการดำเนินงานในกิจการของสถานศึกษานั้น ๆในอันที่จะก่อประโยชน์ต่อสถานศึกษา และนักเรียน นักศึกษาเงินบำรุงการศึกษาที่มีผู้บริจาคหรืออุทิศให้โดยมีวัตถุประสงค์แน่นอนให้สถานศึกษาดำเนินการไปตามวัตถุประสงค์ของผู้บริจาคหรืออุทิศถ้ามีเงินเหลือจ่ายให้ใช้เพื่อประโยชน์ต่อสถานศึกษา นักเรียน นักศึกษาได้ข้อ ๖ การรับเงินสถานศึกษาต้องออกใบเสร็จรับเงินให้แก่ผู้ชำระเงินผู้บริจาคเงินหรือผู้อุทิศเงินทุกครั้งที่มีการรับเงินและให้ใช้ใบเสร็จรับเงินของกรุงเทพมหานครข้อ ๗ รายจ่ายต่อไปนี้ห้ามจ่ายจากเงินบำรุงการศึกษา(๑) รายจ่ายเป็นเงินยืม ยกเว้นการยืมเพื่อกิจการของสถานศึกษา(๒) รายจ่ายในลักษณะบำเหน็จบำนาญ(๓) รายจ่ายที่ผู้ว่าราชการกรุงเทพมหานครกำหนดข้อ ๘ อำนาจในการอนุมัติจ่ายเงินบำรุงการศึกษา(๑) หัวหน้าสถานศึกษา ครั้งละไม่เกิน ๕๐,๐๐๐ บาท(๒)ผู้อำนวยการเขต/ผู้อำนวยการกองที่รับผิดชอบ ครั้งละไม่เกิน ๑๐๐,๐๐๐ บาท(๓)ผู้อำนวยการสำนักที่รับผิดชอบ ครั้งละไม่เกิน ๒๐๐,๐๐๐ บาท(๔) ปลัดกรุงเทพมหานคร ครั้งละ ๒๐๐,๐๐๐ บาทขึ้นไปข้อ ๙ การพัสดุให้ดำเนินการตามข้อบัญญัติกรุงเทพมหานครว่าด้วยการพัสดุข้อ ๑๐ การเก็บรักษาเงินให้หัวหน้าสถานศึกษาแต่งตั้งกรรมการซึ่งเป็นข้าราชการครูกรุงเทพมหานครรักษาเงิน ๒คน ร่วมกับหัวหน้าสถานศึกษาเป็นผู้รับผิดชอบและให้เก็บไว้ในสถานที่ปลอดภัยพร้อมที่จะตรวจสอบได้ โดยให้ถือปฏิบัติเกี่ยวกับการเก็บรักษาเงินดังนี้(๑) ให้สถานศึกษาเก็บรักษาเงินได้ภายในวงเงินไม่เกิน ๒๐,๐๐๐ บาท(๒) เงินเกิน ๒๐,๐๐๐ บาทให้นำฝากธนาคารของรัฐหรือธนาคารรัฐวิสาหกิจหรือธนาคารที่ผู้ว่าราชการกรุงเทพมหานครเห็นชอบข้อ ๑๑ การบัญชีการรับเงิน และการจ่ายเงินให้เป็นไปตามที่ปลัดกรุงเทพมหานครกำหนดและให้รวบรวมบรรดาเอกสารและหลักฐานการรับเงินและการจ่ายเงินนั้นไว้ให้ตรวจสอบได้ข้อ ๑๒ ให้สถานศึกษาจัดทำรายงานการรับเงินและการจ่ายเงินบำรุงการศึกษาให้ผู้อำนวยการเขตหรือผู้อำนวยการกองที่รับผิดชอบทราบเป็นประจำทุกระยะสามเดือนและเมื่อสิ้นปีงบประมาณให้รายงานสรุปการรับเงินการจ่ายเงินประจำปี และเงินคงเหลือให้ผู้อำนวยการสำนักที่รับผิดชอบทราบด้วยข้อ ๑๓ ในกรณีที่มีเหตุพิเศษสมควรปฏิบัติเป็นอย่างอื่นหรือที่มิได้กำหนดไว้ในระเบียบนี้ให้เสนอผู้ว่าราชการกรุงเทพมหานครพิจารณาสั่งการเป็นกรณีๆ ไปข้อ ๑๔ การบัญชีการรับเงิน การจ่ายเงิน การเก็บรักษาเงินและกิจการอื่นใดที่อยู่ในระหว่างดำเนินการตามระเบียบกรุงเทพมหานครว่าด้วยเงินบำรุงการศึกษาพ.ศ. ๒๕๔๔ ให้ดำเนินการตามระเบียบดังกล่าวจนกว่าจะดำเนินการแล้วเสร็จหรือจนกว่าจะสามารถดำเนินการตามระเบียบนี้ได้ประกาศณ วันที่ ๒ พฤษภาคม พ.ศ. ๒๕๕๕หม่อมราชวงศ์สุขุมพันธุ์บริพัตรผู้ว่าราชการกรุงเทพมหานครปริยานุช/ผู้จัดทำ๑๐ พฤษภาคม๒๕๕๕ณัฐพร/ผู้ตรวจ๑๐ พฤษภาคม๒๕๕๕[๑] ราชกิจจานุเบกษาเล่ม ๑๒๙/ตอนพิเศษ ๗๕ ง/หน้า ๑๓/๓ พฤษภาคม ๒๕๕๕